52. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 579 της 1/9 Ιουλ. 1980 (ΦΕΚ Α' 157) Περί αυξήσεως του, υπέρ του Οργανισμού Διαχειρίσεως Ειδικών Πόρων Εργασιακών Σωματείων (ΟΔΕΠΕΣ), ποσοστού επί των εξ εισφορών ετησίων εσόδων της Εργατικής Εστίας, δια το έτος 1980. Έχοντες υπ' όψει: α)Τας διατάξεις της παρ. 1 του άρθρ. 2 του Ν.Δ. 891/1971 «περί οικονομικής υποβοηθήσεως εργασιακών σωματείων και ενώσεων». β)Τας διατάξεις του άρθρ. 1 (περίπτ. β' υποπερίπτωσις δδ) του Νόμ. 678/1977 «περί οργανισμού Εργατικής Εστίας και άλλων τινών διατάξεων». γ)Την υπ' αριθ. 497/1980 γνωμοδότησιν του Συμβουλίου της Επικρατείας, προτάσει του Υπουργού Εργασίας, αποφασίζομεν: Άρθρον μόνον.-Το ποσοστόν εκ των εξ εισφορών ετησίων εσόδων της Εργατικής Εστίας, το παρεχόμενον εις τον Οργανισμόν Διαχειρίσεως Ειδικών Πόρων Εργασιακών Σωματείων (ΟΔΕΠΕΣ), αυξάνεται δια το έτος 1980 από 25% εις 37%. 